
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Μισθοδοσία υπαλλήλων ιδιωτικού δικαίου αορίστου 
χρόνου της ΥΑ/ΕΟΤ Καζίνο - Ξενοδοχείο και Τελε¬ 
φερίκ Πάρνηθας. 1 

Παροχή της δυνατότητας των κατόχων μετοχοποιήσι- 
μωντίτλωντου Ελληνικού Δημοσίου σε δραχμές με 
την ονομασία «Προμέτοχα» και στους κατόχους 
μετοχοποιήσιμων τίτλων του Ελληνικού Δημοσίου 
σε ΕΥΡΩ με την ονομασία «Ευρωπρομέτοχα» α¬ 
νταλλαγής των τίτλων τους με μετοχές των ΕΛΛΗ¬ 


ΝΙΚΩΝ ΠΕΤΡΕΛΑΙΩΝ Α.Ε. 2 

Καθορισμός του επιτοκίου το οποίο θα ισχύσει για την 
Πέμπτη (5) τοκοφόρο περίοδο από 14.2.2000 έως 
14.2.2001 του δανείου έκδοσης 14.2.1996, κυμαι- 
νομένου επιτοκίου. 3 

Μεταβίβαση δικαιώματος υπογραφής με εντολή Υ¬ 
πουργού στον Ειδικό Γραμματέα του Υπουργείου 
Ανάπτυξης Κων/νο Γουβάλα. 4 

Αναπροσαρμογή της 278/333785/4262/28.7.97 από¬ 
φασης των Υπουργών Οικονομικών και Γεωργίας.. 5 

Καθορισμός ποσών και λοιπών όρων χορήγησης ατό¬ 
κων δανείων αποκλειστικά από κεφάλαια του 


Ο.Ε.Κ. για επισκευή κατοικίας, για δικαιούχους των 
περιοχών των Ν. Αττικής και Βοιωτίας που επλήγη- 
σαν από το σεισμό της 7.9.1999 . 6 

Καθορισμός ποσών και λοιπών όρων χορήγησης ατό¬ 
κων δανείων αποκλειστικά από κεφάλαια του 
Ο.Ε.Κ. για αγορά ή ανέγερση κατοικίας, για δικαι¬ 
ούχους των περιοχών των Ν. Αττικής και Βοιωτίας 


που επλήγησαν από το σεισμό της 7.9.1999. 7 

Ρύθμιση θεμάτων αλληλοβοήθειας υπαλλήλων του 
ΥΠΠΟ. 8 


Οργανική σύνθεση προσωπικού καταστρώματος Ε/Γ- 
Π/Κέως 25 κ.ο.χ. που εκτελούνημερινούςτοπικούς 
πλόες εσωτερικού συνολικής απόστασης έως έξι 
(6) ν.μ. από τον αφετήριο λιμένα και δεν υπάγονται 
στο Ν. 2743/99. 9 


ΑΠΟΦΑΣΕΙΣ 

Αριθ. 2/9700/0022 (1) 

Μισθοδοσία υπαλλήλων ιδιωτικού δικαίου αορίστου 
χρόνου της ΥΑ/ΕΟΤ Καζίνο - Ξενοδοχείο και Τελεφερίκ 
Πάρνηθας. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

Ι.-Το Ν. 1565/50 «Περί συστάσεως Ε.Ο.Τ.», όπως τρο¬ 
ποποιήθηκε και συμπληρώθηκε με το Ν. 1624/51. 

2. -Τις διατάξεις του Ν. 2160/93 «Ρυθμίσεις για τονΤου- 
ρισμό και άλλες διατάξεις» (ΦΕΚ 118/Α/93) και τις διατά¬ 
ξεις του άρθρου 40 του Ν. 849/78, όπως συμπληρώθηκαν 
με τις διατάξεις του άρθρου 8 Ν. 2129/93. 

3. - Το Π.Δ. 27/1-2-96 «Συγχώνευση των Υπουργείων 
Τουρισμού, Βιομηχανίας-Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α/96). 

4. - Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ244/Α/25-9-96). 

5. -Το Π.Δ. 33/99 «Διορισμός Υπουργών, Αναπληρωτή Υ¬ 
πουργού και Υφυπουργών» (ΦΕΚ 36/Α/19-2-99). 

6. - Το Π.Δ. 365/28-11-97 «Διατήρηση εποπτείας 
Ν.Π.Δ.Δ. από το Υπουργείο Ανάπτυξης» (ΦΕΚ241/Α/97). 

7. - Τη με αριθμ. πρωτ. 1107147/1239/0006Α74-10-96 
Κοινή Απόφαση του Πρωθυπουργού και του Υπουργού 
Οικονομικών «Περί ανάθεσης αρμοδιοτήτων στους Υφυ¬ 
πουργούς Οικονομικών» (ΦΕΚ922/Β/7-10-96). 

8. - Τις διατάξεις των άρθρων 19 και 20 του Ν. 1876/90 
και το γεγονός ότι συντρέχει αδυναμία υπογραφής συλ¬ 
λογικής σύμβασης εργασίας για το προσωπικό αυτό. 

9. - Τα με αριθμ. πρωτ. 504632/1-2-2000 έγγραφο Γενι¬ 
κού Γ ραμματέα ΕΟΤ. 

10. - Τις διατάξεις του άρθρου 29Α του Ν. 1558/85 
«Κυβέρνηση και Κυβερνητικά Όργανα» (ΦΕΚ 137Α) ό¬ 
πως τροποποιήθηκε με το άρθρο 27 του Ν.2081/92 
(ΦΕΚ 154Α) και αντικαταστάθηκε με το Ν. 2469/14-3-97 
(ΦΕΚ38Α). 

11. - Την ΔΙΔΚ/24470/31 Αυγούστου 1994 Κοινή Από¬ 
φαση Γενικών Γραμματέων Προεδρίας της Κυβέρνησης 
και Ελληνικού Οργανισμού Τουρισμού «Απόσπαση υπαλ¬ 
λήλων». 

12. - Την 524364/20-5-94 απόφαση Υπουργού Τουρι¬ 
σμού «Μισθοδοσία υπαλλήλων ιδιωτικού δικαίου αορί¬ 
στου χρόνου της Μονάδας». 

13. - Το γεγονός ότι η δαπάνη που θαπροκύψει από την 
απόφαση αυτή ανέρχεται ετησίως στο ποσό είκοσι οκτώ 
εκατομμυρίων (28.000.000) δρχ. και θα καλυφθεί από τον 
προϋπολογισμό της ΥΑ/ΕΟΤ Καζίνο-Ξενοδοχείο και Τελε¬ 
φερίκ Πάρνηθας, αποφασίζουμε: 

1. - Καθορίζουμε τις μηνιαίες ακαθάριστες αποδοχές α¬ 
πό 1 -11 -99 των υπαλλήλων αορίστου χρόνου της ΥΑ/ΕΟΤ 
Καζίνο-Ξενοδοχείο και Τελεφερίκ Πάρνηθος, οι οποίοι εί¬ 
ναι αποσπασμένοι στο Υπουργείο Προεδρίας της Κυβέρ¬ 
νησης και έχουν διατεθεί στο Ιδιαίτερο Γραφείο του Πρω¬ 
θυπουργού ως εξής: 

Καλέσης Ναπολέων 673.284 

Μπουγιούρης Κωνσταντίνος 545.686 

Χατζής Κωνσταντίνος 542.972 

Παληογιώργος Ευάγγελος 542.972 

Στο προσδιοριζόμενο ποσό συμπεριλαμβάνονται οι α¬ 
μοιβές που αντιστοιχούν σε ώρες νυκτερινής απασχόλη¬ 
σης εορτών και ημερών ανάπαυσης, των αντιστοίχων θέ¬ 
σεων. 

2. - Η απόφαση αυτή να δημοσιευθεί στην Εφημερίδα 
της Κυβέρνησης. 

Αθήνα, 11 Φεβρουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ Ε. ΒΕΝΙΖΕΛΟΣ 

- ♦ - 

Αριθ. 2/11244/0023Α (2) 

Παροχή της δυνατότητας των κατόχων μετοχοποιήσιμων 
τίτλων του Ελληνικού Δημοσίου σε δραχμές με την ο¬ 
νομασία «Προμέτοχα» και στους κατόχους μετοχοποι- 
ήσιμωντίτλωντου Ελληνικού Δημοσίου σε ΕΥΡΩ με την 
ονομασία «Ευρωπρομέτοχα» ανταλλαγής των τίτλων 
τους με μετοχές των ΕΛΛΗΝΙΚΩΝ ΠΕΤΡΕΛΑΙΩΝ Α.Ε. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις, του άρθρου 10 του Ν.2642/1998 (ΦΕΚ 
216Α/17-9-98) περί«Μετοχοποιήσιμωντίτλωντου Ελληνι¬ 
κού Δημοσίου». 

2. Τις διατάξεις του άρθρου 12 του Ν.2238/1994 (ΦΕΚ 
151Α/16-9-1994) περί «Αυτοτελούς φορολόγησης εισο¬ 
δήματος από κινητές αξίες». 

3. Τις διατάξεις του άρθρου 11 του Ν.2459/1997 (ΦΕΚ 
17Α/18-2-1997) περί «Αυτοτελούς φορολόγησης εισοδή¬ 
ματος από ομόλογα ή έντοκα γραμμάτια του Ελληνικού 
Δημοσίου» όπως τροποποιήθηκε με το άρθρο 9 του 
Ν.2579/1998. 

4. Τιςδιατάξειςτηςπαραγράφου 11,του άρθρου 15του 
Ν.2628/1998 (ΦΕΚ 151Α/6-7-98) περί «Απαλλαγής του φό¬ 
ρου εισοδήματος επί των τόκων ομολογιακών δανείων 
του Ελληνικού Δημοσίου, διάρκειας άνω των δύο ετών, υ¬ 
πό την προϋπόθεση διακράτησης των τίτλων από τον αρ¬ 
χικό τους κάτοχο μέχρι τη λήξη αυτών» 

5. Την με αριθμό 2063145/6759/0023/24-9-98 απόφαση 
του Υπουργού Οικονομικών «Όροι έκδοσης μετοχοποιή¬ 
σεων τίτλων του Ελληνικού Δημοσίου σε δραχμές με την 
ονομασία «ΠΡΟΜΕΤΟΧΑ» (ΦΕΚ 1115Β723-10-1998). 


6. Την με αριθμό 2063146/6760/0023/24-9-98 απόφαση 
του Υπουργού Οικονομικών «Όροι έκδοσης μετοχοποιήσι- 
μωντίτλων σε ΕΥΡΩ/ΕΟυ του Ελληνικού Δημοσίου με την ο¬ 
νομασία «ΕΥΡΩ-ΠΡΟΜΕΤΟΧΑ»» (ΦΕΚ 1115Β723-10-1998). 

7. Την με αριθμό 1107147/1239/0006Α/4-10-1996 κοινή α¬ 
πόφαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 922/Β/7-10-1996). 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάροςτου Κρατικού προ¬ 
ϋπολογισμού, αποφασίζουμε: 

1. Στο πλαίσιο της διάθεσης μετοχών των «ΕΛΛΗΝΙΚΩΝ 
ΠΕΤΡΕΛΑΙΩΝ Α.Ε.» από τη «Δημόσια Επιχείρηση Κινητών 
Αξιών Ανώνυμη Εταιρεία (Δ.Ε.Κ.Α. Α.Ε.)» με τη διαδικασία 
της δημόσιας εγγραφής, που θα λάβει χώρα από 22 έως 
και 25 Φεβρουάριου 2000, παρέχουμε στους κατόχους 
μετοχοποιήσιμών τίτλων του Ελληνικού Δημοσίου σε 
δραχμές με την ονομασία «Προμέτοχα» και στους κατό¬ 
χους μετοχοποιήσιμων τίτλων του Ελληνικού Δημοσίου 
σε ΕΥΡΩ με την ονομασία «Ευρωπρομέτοχα» τη δυνατό¬ 
τητα ανταλλαγής των τίτλων τους με μετοχές των ΕΛΛΗ¬ 
ΝΙΚΩΝ ΠΕΤΡΕΛΑΙΩΝ Α.Ε. 

2. Καθορίζουμε την Τρέχουσα Αξία του κάθε Δραχμικού 
Προμετόχου ονομαστικής αξίας 100 δραχμών, όπως προ¬ 
κύπτει σύμφωνα με τους γενικούς όρους έκδοσης, στις 
25 Φεβρουάριου 2000, σε 87,2223 δραχμές. 

3. Καθορίζουμε την «Προνομιακή Αναλογία Δημόσιας Εγ¬ 
γραφής», όπως αυτή ορίζεται στους γενικούς όρους έκδο- 
σηςτων«Προμετόχων» καιτων«Ευρωπρομετόχων», σε πο¬ 
σοστό 50% επί του συνολικού αριθμού (μέχρι 35.000.000) 
των μετοχών των ΕΛΛΗΝΙΚΩΝ ΠΕΤΡΕΛΑΙΩΝ Α.Ε. που θα 
διατεθούν με δημόσια εγγραφή από την Δ.Ε.Κ.Α. Α.Ε. 

4. Σε εκπλήρωση των υποχρεώσεων από ανταλλαγή τίτ¬ 
λων, όπως μετοχοποιήσιμων τίτλων σύμφωνα με τις δια¬ 
τάξεις του άρθρου 10του Ν.2642/98, το Κεντρικό Αποθε- 
τήριο Αξιών προβαίνει σε καταχωρήσεις στις μερίδες ε¬ 
πενδυτών του συστήματος άϋλων τίτλων βάσει των 
στοιχείων που θα προσκομίζει ο Συντονιστής ή ο Κύριος 
Ανάδοχος της έκδοσης και διάθεσης με δημόσια εγγρα¬ 
φή των μετοχώντων ΕΛΛΗΝΙΚΩΝ ΠΕΤΡΕΛΑΙΩΝ Α.Ε. 

5. Οι λοιπές λεπτομέρειες που αφορούν την ανωτέρω α¬ 
νταλλαγή των Μετοχοποιήσιμων Τίτλων του Ελληνικού 
Δημοσίου μεμετοχέςτων ΕΛΛΗΝΙΚΩΝ ΠΕΤΡΕΛΑΙΩΝ Α.Ε. 
θα καθορισθούν με σχετικές ανακοινώσεις στον τύπο. 

6. Κάλυψη Δαπάνης 

Από τις διατάξεις της απόφασης αυτής δεν προκαλείται 
δαπάνη σε βάροςτου Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδας 
της Κυβέρνησης. 

Αθήνα, 11 Φεβρουάριου 2000 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. 2/10109/0023 (3) 

Καθορισμός του επιτοκίου το οποίο θα ισχύσει για την 
Πέμπτη (5) τοκοφόρο περίοδο από 14.2.2000 έως 
14.2.2001 του δανείου έκδοσης 14.2.1996, κυμαινομέ- 
νου επιτοκίου. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις των άρθρων 31 και 32 του Ν.1914 /90 

«Εκσυγχρονισμός και Ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2) Την αριθμ. 2021180/2981/0023/31.3.1997 απόφαση 
του Υπουργού Οικονομικών «Περί δαπανών σύναψης έκ¬ 
δοσης και εξυπηρέτησης κ.λ.π. των Δανείων Δημοσίου». 

3) Την αριθμ. 2009290/1483/0023/7.2.1996 απόφαση 
των Υπουργών Εθνικής Οικονομίας και Οικονομικών «Έκ¬ 
δοση ομολογιακού δανείου τριετούς, πενταετούς και ε¬ 
πταετούς διάρκειας κυμαινόμενου επιτοκίου με ημερομη¬ 
νία έκδοσης 14.2.1996». 

4) Το άρθρο 12του Ν. 2074/92 (ΦΕΚ 128/31.7.92). 

5) Την απόφαση αριθμ. 2000019/13/0004/2.1.1997 του 
Υφυπουργού Οικονομικών «Μεταβίβαση αρμοδιοτήτων 
και της εξουσίας να υπογράφουν «Με εντολή Υφυπουρ¬ 
γού» στο Γενικό Γραμματέα του Υπουργείου Οικονομι¬ 
κών, στο Γενικό Γραμματέα Οικονομικής Πολιτικής και 
Συστημάτων, στους Γενικούς Δ/ντές και στους Προϊστα¬ 
μένους Δ/νσεων και Τμημάτων του Γεν. Λογιστηρίου του 
Κράτους», αποφασίζουμε: 

Καθορίζουμε το επιτόκιο το οποίο θα ισχύσει για την Πέ¬ 
μπτη (5) τοκοφόρο περίοδο από 14.2.2000 έως 14.2.2001 
του δανείου έκδοσης 14.2.1996, κυμαινόμενου επιτοκίου, 
για τα πενταετούς διάρκειας σε 9,26% και επταετούς σε 
9,76% δηλαδη ίσο με αυτό των ετήσιων έντοκων γραμμα¬ 
τίων του Δημοσίου 8,26% που ισχύει στις 9 Φεβρουάριου 
2000 (τρεις εργάσιμες ημέρες πριν την έναρξη της τοκο- 
φόρου περιόδου), πλέον ενός περιθωρίου 1% για τα πε¬ 
νταετή και 1,50% για τα επταετή όπως αυτό ορίστηκε 
στην απόφαση έκδοσης του δανείου. 

Ο τόκος υπολογίζεται με βάση τον πραγματικό αριθμό 
ημερών κάθε τοκοφόρου περιόδου και έτος 365 ημερών. 

Η παρούσα αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2000 

Με εντολή Υπουργού 
Η Γενική Διευθύντρια 
ΑΡΕΤΗ ΑΣΗΜΑΚΟΠΟΥΛΟΥ 

-♦- 

Αριθ. 677 (4) 

Μεταβίβαση δικαιώματος υπογραφής με εντολή Υπουρ¬ 
γού στον Ειδικό Γραμματέα του Υπουργείου Ανάπτυ¬ 
ξης Κων/νο Γ ουβάλα. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξειςτου Ν.2160/93 κεφ. Γ περί δημιουργίας 
και λειτουργίας τουριστικών λιμένων (ΦΕΚ 118 Α’) όπως 
τροποποιήθηκε - συμπληρώθηκε με το άρθρ. 27 Ν. 
2636/98 και ισχύει. 

2. Τις διατάξεις της παρ. 3 του άρθ.δτου Ν. 2206/20-4- 
94 «ίδρυση, οργάνωση, λειτουργία, έλεγχος καζίνων και 
άλλες διατάξεις» (ΦΕΚ 62 Α’). 

3. Τις διατάξεις του άρθρου 28 και 29 του Ν. 1558/85 
(ΦΕΚ 137 Α’) «Κυβέρνηση και Κυβερνητικά όργανα» όπως 
ισχύει. 

4. Την αριθμ. 685/98 Γνωμοδότησητης Ολομέλειας Ν. Σ. Κ. 

5. Τις διατάξειςτου Π.Δ. 27/1-2-96 (ΦΕΚ 19Α’) «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης». 


6. Την αριθ. Τ/2482/1-7-1997 Κοινή Απόφαση των Υ¬ 
πουργών Εσωτερικών, Δημ. Διοίκησης και Αποκέντρω¬ 
σης, Οικονομικών και Ανάπτυξης «Σύσταση Διοικητικού 
Τομέα Τουριστικών Λιμένων και αντίστοιχης θέσης Ειδι¬ 
κού Γραμματέα στο Υπουργείο Ανάπτυξης» (ΦΕΚ 537 Β’). 

7. Το Π.Δ. 33/99 (ΦΕΚ 36 Α’) περί διορισμού Υπουργών, 
Αναπληρωτή Υπουργού και Υφυπουργών. 

8. Την Α.Π. Τ/1353/8-4-98 (ΦΕΚ 81 Γ’) Κοινή Απόφαση 
του Πρωθυπουργού και Υπουργού Ανάπτυξης περί διορι¬ 
σμού του Κων/νου Γ ουβάλα στη θέση του Ειδικού Γ ραμ¬ 
ματέα του πρώην Υπουργείου Τουρισμού (ήδη Υπ. Ανά¬ 
πτυξης). 

9. Την αριθμ. Α.Π.Τ/973/25-7-96 Υπ. Απόφαση χωροθέ- 
τησηςτου Τουριστικού Λιμένα Παλαίρου Αιτωλοακαρνα¬ 
νίας, όπως τροποιήθηκε με την Α.Π.Τ/3854/16-10-97 ο- 
μοία. 

10. Την ανάγκη άμεσης υπογραφής της σύμβασης πα¬ 
ραχώρησης της χρήσης και εκμετάλλευσης των Τουρι¬ 
στικών Λιμένων Παλαίρου Αιτωλοακαρνανίας στην Α.& Ο. 
ΣΤΑΧΤΙΑΡΗΣ- Σ. ΑΧΕΙ ΜΑΣΤΟΣ ΑΈ. και Αγίου Νικολάου 
στον Δήμο Αγίου Νικολάου σύμφωνα με τις διατάξειςτου 
άρθ. 30 παρ. 5 Ν.2160/93 σε συνδυασμό με τις διατάξεις 
άρθ. 27παρ. 5 Ν.2636/98 . 

11. Τις διατάξεις του άρθρ. 29 Α του Ν. 1558/1985 
«Κυβέρνηση και Κυβερνητικά όργανα» (που προστέθη¬ 
κε με το άρθ. 27 του Ν.2081/1992) και το γεγονός ότι α¬ 
πό τις διατάξεις της παρούσας δεν προκαλούνται δα¬ 
πάνες σε βάρος του κρατικού προϋπολογισμού, απο¬ 
φασίζουμε: 

1. Μεταβιβάζουμε στον Ειδικό Γ ραμματέα Υπ.Ανάπτυ- 
ξης, Κωνσταντίνο Γ ουβάλα του Νικολάου, το δικαίωμα υ¬ 
πογραφής «με εντολή Υπουργού» α) της σύμβασης πα¬ 
ραχώρησης στον Δήμο Αγίου Νικολάου της χρήσης και 
εκμετάλλευσης του τουριστικού λιμένα Αγίου Νικολάου 
β) της σύμβασης παραχώρησης της χρήσης - εκμετάλ- 
λευσηςτου τουριστικού λιμένα Παλαίρου Αιτωλοακαρνα¬ 
νίας στην Α. & Ο. ΣΤΑΧΤΙΑΡΗΣ - Σ. ΑΧΕΙΜΑΣΤΟΣ ΑΈ. 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 14 Φεβρουάριου 2000 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


Αριθ. 338115/1003 (5) 

Αναπροσαρμογή της 278/333785/4262/28.7.97 απόφα¬ 
σης των Υπουργών Οικονομικών και Γεωργίας. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1,2και3του Ν. 1338/1983 Εφαρ¬ 
μογή του Κοινοτικού Δικαίου (Α 34), όπως τροποποιήθη¬ 
κε απότο άρθροβτου Ν. 1440/1984, απότο άρθρο 65του 
Ν. 1892/1990 (Α 101) και το άρθρο 19 του Ν. 2367/95 (Α 
261). 

β) Του άρθρου 1 παρ. 4του Ν.Δ. 131/1974 «Περίπαρο¬ 
χής οικονομικών ενισχύσεων εις τη Γεωργικήν, Κτηνοτρο- 
φικήν, Δασικήν και Αλιευτικήν παραγωγήν» (Α 220), όπως 
τροποποιήθηκε με το άρθρο 4 παρ. 2 του Ν. 1409/83 (ΦΕΚ 
199/Α/83). 

γ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α137), όπως το άρθρο αυτό προ¬ 
στέθηκε με το άρθρο 27 του Ν. 2081/1992 (Α 154). 

δ) Του άρθρου 39, παρ. 10, του Ν. 2065/95, που αφορά 
τις κοινές αποφάσεις των Υπουργών Γεωργίας και Οικο¬ 
νομικών για έγκριση οικονομικών ενισχύσεων. 

2. Τον Καν. (ΕΟΚ) 2079/92 του Συμβουλίου της 30ης Ι¬ 
ουνίου 1992 «για την θέσπιση κοινοτικού καθεστώτος πα¬ 
ροχής, ενισχύσεων στην Πρόωρη Συνταξιοδότηση των 
γεωργών» (Ε.Ε. Αρ. 1215της 30.7.92). 

3. Την αριθμ. Ε (94) 1282 /14.7.97 απόφαση της Ε.Ε. με 
την οποία εγκρίθηκε το πρόγραμμα της «Πρόωρης Συ- 
νταξιοδότησης Αγροτών», στα πλαίσια της εκτέλεσης του 
Καν. (ΕΟΚ) 2079/92 στην Ελλάδα, όπως αυτή τροποποιή¬ 
θηκε με τις αριθμ. Ε (96) 10/8.2.96 και Ε (97) 730/20.5.97 
αποφάσειςτης Ε.Ε.. 

4. Το άρθρο 1 του Ν. 2237/94 Εφαρμογή του Καν. (ΕΟΚ) 
2079/92 και ρύθμιση συναφών θεμάτων (ΦΕΚ 149Α/ 
15.9.94). 

5. Την αριθμ. 407756/6081/20.9.94 απόφαση των Υπουρ¬ 
γών Εθνικής Οικονομίας, Οικονομικών και Γεωργίας «Πρό¬ 
γραμμα Πρόωρης Συνταξιοδότησης Αγροτών, στα πλαίσια 
εφαρμογήςτου Καν. 2079/92» (ΦΕΚ711 Β/2.9.94) όπως αυ¬ 
τή έχει τροποποιηθεί με τις αριθμ. 359475/2411/31.5.95, 
302572/6200/29.2.96 και 343552/4922/4.9.97. 

6. Την αριθμ. 414535/6194/23.9.94 απόφαση του Υ¬ 
πουργού Γεωργίας «Λεπτομέρειες εφαρμογής του μέ¬ 
τρου της Πρόωρης Συνταξιοδότησης των Αγροτών στα 
πλαίσια του Καν. 2079/92» όπως ισχύει με τις τροποποιή¬ 
σεις της. 

7. Την αριθμ. 355580/9137/16.10.96 απόφαση των Υ¬ 
πουργών Οικονομικών και Γεωργίας «Καταβολή αποζη¬ 
μίωσης λόγω θανάτου του δικαιούχου στον έτερο σύζυ¬ 
γο, στα πλαίσια εφαρμογής του Καν. (ΕΟΚ) 2079/92». 

8. Τα άρθρα 10,11 και 12, Κεφάλαιο IV (Πρόωρη Συντα- 
ξιοδότηση) και άρθρο 55του Καν. (Ε.Κ) αρ. 1257/1999του 
Συμβουλίου της 17ης Μαΐου 1999. 

9. Το Σχέδιο Αγροτικής Ανάπτυξης - Τμήμα Εγγυήσεων 
περιόδου 2000 - 2006, στα πλαίσια εφαρμογής του Καν. 
(ΕΚ) 1257/1999 του Συμβουλίου. 

10. Την από 17.1.1995 Σύμβαση μεταξύ Υπουργείου Γε¬ 
ωργίας καιΑ.Τ.Ε. Α.Ε. σε εκτέλεση του Ν. 2237/1994 (αρθ. 
1 παρ. 3). 

11. Την αριθμ. 278/333785/4262/28.7.97 απόφαση των 
Υπουργών Οικονομικών και Γεωργίας. 

12. Την κοινή απόφαση αριθμ. 1107147/1239/6Α/ 
4.10.96 (ΦΕΚ 922 Β'/7.10.96) του Πρωθυπουργού και Υ¬ 
πουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών», α¬ 
ποφασίζουμε: 

Άρθρο 1 

Το ύψος της χορηγούμενης ετήσιας αποζημίωσης ανά 
δικαιούχο, όπως αυτό καθορίζεται στην αρ. 278/333785/ 
4262/28.7.97 απόφαση των Υπουργών Οικονομικών και 
Γεωργίας, αναπροσαρμόζεται από 1ης Ιανουάριου 2000 
για τους ενταχθέντες με βάση τον Καν. (Ε.Ο.Κ.) 2079/92 
και διαμορφώνεται σε 1.272.000 δρχ. (γενική περίπτωση) 
και σε 1.500.000 δρχ., στις ακόλουθες περιπτώσεις: 

α) Όταν ο «διάδοχος γεωργός» είναι ηλικίας 20 ετών έ¬ 
ως και 30 ετών ή 

β) η παραχωρούμενη γεωργική εκμετάλλευση του δι¬ 
καιούχου βρίσκεται στα νησιά του Ανατ. Αιγαίου και στους 


Δήμους ή στις Κοινότητες των νομών Θεσπρωτίας, Ιωαν- 
νίνων, Καστοριάς, Φλώρινας, Πέλλας, Κιλκίς, Σερρών, 
Δράμας, Ξάνθης, Ροδόπης, Έβρου τα όρια των οποίων α¬ 
πέχουν μέχρι 20 χλμ. από τη μεθοριακή γραμμή. 

Άρθρο 2 

Η αναπροσαρμογή του ανωτέρου άρθρου 1 έχει εφαρ¬ 
μογή και στην περίπτωση καταβολής αποζημίωσης, λόγω 
θανάτου του δικαιούχου, στον έτερο σύζυγο σύμφωνα με 
τα προβλεπόμενα ποσοστά του άρθρου 3 της αριθμ. 
355580/9137/16.10.96 απόφασης των Υπουργών Οικονο¬ 
μικών και Γ εωργίας. 

Άρθρο 3 

Η συνολική δημόσια δαπάνη εφαρμογής του προγράμ¬ 
ματος (Καν. 2079/92) για την περίοδο 2000 - 2006 ανέρ¬ 
χεται σε 218 δις δρχ. (617,6εκατ. ΕυΒΟ, με ισοτιμία 1 ΕΙΙ- 
ΗΟ = 353 δρχ.). 

Ειδικότερα προκειμένου να καλυφθούν οι υποχρεώσεις 
πληρωμής των δικαιούχων του προγράμματος Κανονι¬ 
σμού (ΕΟΚ) 2079/92 του Συμβουλίου, συμπεριλαμβανο- 
μένης της αναπροσαρμογής και της αμοιβής της Α.Τ.Ε. 
Α.Ε., εγκρίνεται πίστωση 36 δις δρχ. για το έτος 2000 και 
επόμενα. 

Η ανωτέρω δημιουργούμενη δαπάνη θα καλυφθεί από 
τις πιστώσεις του Κ.Α. 5323 του Τακτικού Προϋπολογι¬ 
σμού του Υπουργείου Γ εωργίας. 

Άρθρο 4 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Γ. ΑΝΩΜΕΡΙΤΗΣ 

-♦- 

Αριθ. 50085 (6) 

Καθορισμός ποσών και λοιπών όρων χορήγησης ατόκων 
δανείων αποκλειστικά από κεφάλαια του Ο.Ε.Κ. για ε¬ 
πισκευή κατοικίας, για δικαιούχους των περιοχών των 
Ν. Αττικής και Βοιωτίας που επλήγησαν από το σεισμό 
της 7.9.1999. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. Δ/τος 2963/1954 «Περί ιδρύσεως 
Αυτονόμου Οργανισμού Εργατικής Κατοικίας». 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του Ο.Ε.Κ.». 

3. Τη διάταξη της παραγράφου 6 του άρθρου 37 του Ν. 
2224/94 «Ρύθμιση θεμάτων εργασίας, συνδικαλιστικών 
δικαιωμάτων, υγιεινής και ασφάλειας των εργαζομένων 
και οργάνωσης Υπουργείου Εργασίας και των εποπτευο- 
μένων από αυτό Νομικών Προσώπων και άλλες διατά¬ 
ξεις» όπως συμπληρώθηκε με την παράγραφο 3 του άρ¬ 
θρου 11 του Ν. 2736/1999 «Στεγαστικά Προγράμματα 
Οργανισμού Εργατικής Κατοικίας (Ο.Ε.Κ.) και άλλες δια¬ 
τάξεις». 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

4. Την αριθ. 50563/4.10.1999 απόφαση του Υπουργού 
Εργασίας και Κοινωνικών Ασφαλίσεων «περί υποβολής 
αιτήσεων για δάνεια επισκευής υπάρχουσας κατοικίας α¬ 
πό δικαιούχους του Ο.Ε.Κ., κατοίκους των σεισμόπλη¬ 
κτων περιοχών του Ν. Αττικής». 

5. Το αριθ. 31242/6646 από 30 Δεκεμβρίου 1999 έγγρα¬ 
φο του Ο.Ε.Κ., με το οποίο μας υπέβαλε απόσπασμα πρα¬ 
κτικού της αριθ. 73/29.12.1999 συνεδριάσεως του Διοικη¬ 
τικού του Συμβουλίου. 

6. Τις διατάξεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 την παρά¬ 
γραφο 2 του άρθρου 1 του Ν. 2469/1997 και το γεγονός ό¬ 
τι από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Ο.Ε.Κ. το ύψος 
της οποίας δεν είναι δυνατόν να προσδιορισθεί. 

7. Τη διάταξη του άρθρου 22του Ν. 2362/1995 «περί Δη¬ 
μοσίου Λογιστικού Ελέγχου των δαπανών του κράτους 
και άλλες διατάξεις». 

8. Την με αριθ. 1107147/1239/6006Α/1.10.1996 Κ.Α. του 
Πρωθυπουργού και του Υπουργού Οικονομικών «περί με¬ 
ταβίβασης αρμοδιοτήτων», αποφασίζουμε: 

1. Καθορίζουμε τα ποσά των δανείων αποκλειστικά από 
κεφάλαια του Ο.Ε.Κ. για επισκευή κατοικίας που θα χο¬ 
ρηγηθούν σε δικαιούχους του Ο.Ε.Κ. των Ν. Αττικής και 
Βοιωτίας που επλήγησαν από το σεισμό της 7ης Σεπτεμ¬ 
βρίου 1999 και η κατοικία τους χαρακτηρίστηκε από τις 
αρμόδιες Επιτροπές του ΥΠ.Ε.ΧΩ.Δ.Ε. ακατάλληλη επι- 
σκευάσιμη (κίτρινη) ή επισκευάσιμη (πράσινη), ανάλογα 
με τις ζημιές που υπέστησαν οι κατοικίες από το σεισμό, 
καθώς και τους λοιπούς όρους όπως παρακάτω: 

Α. Ποσά δανείων για επισκευή κατοικίας η οποία χαρακτη¬ 
ρίστηκε προσωρινά ακατάλληλη - επισκευάσιμη (κίτρινη) 

α) 35.000 δρχ. ανά τ.μ. στις περιπτώσεις που οι κατοι¬ 
κίες έχουν υποστεί σοβαρές ζημιές στο Φέροντα Οργανι¬ 
σμό και σοβαρές ρηγματώσεις στην τοιχοποιία (χιαστί 
διαμπερείς ρηγματώσεις στην τοιχοποιία). 

β) 25.000 δρχ. ανά τ.μ στις περιπτώσεις όπου οι κατοι¬ 
κίες έχουν υποστεί σοβαρές ρηγματώσεις στην τοιχοποι¬ 
ία (χιαστί διαμπερείς ρηγματώσεις, σοβαρές αποκολλή¬ 
σεις από Φέροντα Οργανισμό κ.λ.π.). 

γ) 15.000 δρχ. ανά τ.μ στις περιπτώσεις όπου οι κατοι¬ 
κίες έχουν υποστεί ελαφρές ρηγματώσεις στην τοιχοποι¬ 
ία, δηλαδή απλές τριχοειδείς ρηγματώσεις στην τοιχο¬ 
ποιία και αποκολλήσεις τοιχοποιίας από τον Φέροντα Ορ¬ 
γανισμό. 

Β. Ποσά δανείων για επισκευή κατοικίας η οποία χαρα¬ 
κτηρίστηκε επισκευάσιμη (πράσινη) και στην έκθεση αυ¬ 
τοψίας των αρμοδίων Επιτροπών του ΥΠ.Ε.ΧΩ.Δ.Ε., έχει 
σημειωθεί ότι παρουσιάζονται ρηγματώσεις στην τοιχο¬ 
ποιία της κατοικίας. 

10.000 δρχ. ανά τ.μ. εφόσον μετά από αυτοψία Επιτρο¬ 
πής των αρμοδίων Τεχνικών Υπηρεσιών του Ο.Ε.Κ. διαπι¬ 
στώνεται ότι οι ρηγματώσεις παρουσιάζονται στο πάνω α¬ 
πό το 50% της επιφάνειας της τοιχοποιίας. 

Τα ανωτέρω ποσά είναι συμπληρωματικά και χορηγού¬ 
νται πέραν από αυτά που θα δοθούν μέσω των Τ.Α.Σ., α¬ 
φορούν δε την μετά τον Φέροντα Οργανισμό και την τοι¬ 
χοποιία αποκατάσταση της οικοδομής. 

2. Για όλες τις περιπτώσεις το δάνειο θα χορηγείται α¬ 
νεξάρτητα από το χρόνο έκδοσης της οικοδομικής αδεί- 
ας και το ποσό του δανείου θα υπολογίζεται με βάση το 
εμβαδόν της επισκευαζόμενης κατοικίας και μέχρι εμβα- 
δού 120 τ.μ. 


Ο προσδιορισμός του ύψους του ποσού του χορηγού¬ 
μενου δανείου όπως παραπάνω καθορίζεται ανάλογα με 
τις ζημιές που έχουν υποστεί οι κατοικίες, θα γίνεται με 
βάση την αυτοψία που θα διενεργείται από τις αρμόδιες 
Τεχνικές Υπηρεσίες του Ο.Ε.Κ. για τη διαπίστωσή τους. 

3. Το ποσό του δανείου θα χορηγείται σε 2 δόσεις ως ε¬ 
ξής: 

α. Με την υπογραφή της δανειακής σύμβασης θα χορη¬ 
γείται το 60%του όλου ποσού. 

β. Με την πρόοδο των εργασιών η οποία θα πιστοποιεί¬ 
ται από τις αρμόδιες Τεχνικές Υπηρεσίες του Ο.Ε.Κ. θα 
χορηγείται το 40%. 

4. Γ ια τη καταβολή του ποσού του δανείου απαραίτητη 
προϋπόθεση είναι η προσκόμιση από τον δανειοδοτούμε¬ 
νο πιστοποίησης για την πρόοδο των εργασιών, η οποία 
θα εκδίδεται από τις αρμόδιες Υπηρεσίες του Ο. Ε. Κ. Ο τύ¬ 
πος των τεχνικών εκθέσεων και των πιστοποιήσεων καθο¬ 
ρίζεται με αποφάσεις του Δ.Σ. του Ο.Ε.Κ. 

5. Τα ποσά των δανείων θα χορηγούνται στο σύνολο 
τους άτοκα και θα εξοφλούνται σε 15 χρόνια, σε συνεχείς 
εξαμηνιαίες δόσεις (σύνολο δόσεων 28). 

Η καταβολή της πρώτης δόσης του δανείου θα αρχίζει 
δύο χρονιά μετά από τη λήψη της 1ης δόσηςτου δανείου. 
Αν δεν εξοφληθεί εμπρόθεσμα η δόση καταβάλλεται ο νό¬ 
μιμος τόκος υπερημερίας. 

6. Για την εξασφάλιση των χορηγουμένων δανείων εγ- 
γράφεται στο ακίνητο υποθήκη ή προσημείωση υποθή¬ 
κης υπέρ του Ο.Ε.Κ., σύμφωνα με τις διατάξεις του άρ¬ 
θρου 7 του Ν. 2736/99. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αριθ. 50086 (7) 

Καθορισμός ποσών και λοιπών όρων χορήγησης ατόκων 
δανείων αποκλειστικά από κεφάλαια του Ο.Ε.Κ. για α¬ 
γορά ή ανέγερση κατοικίας, για δικαιούχους των πε- 
ριοχώντων Ν. Αττικής και Βοιωτίας που επλήγησαν α¬ 
πό το σεισμό της 7.9.1999. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. Δ/τος 2963/1954 «Περί ιδρύσεως 
Αυτονόμου Οργανισμού Εργατικής Κατοικίας». 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του ΟΕΚ». 

3. Τη διάταξη της παραγράφου 6 του άρθρου 37 του Ν. 
2224/94 «Ρύθμιση θεμάτων εργασίας, συνδικαλιστικών 
δικαιωμάτων, υγιεινής και ασφάλειας των εργαζομένων 
και οργάνωσης Υπουργείου Εργασίας και των εποπτευο- 
μένων από αυτό Νομικών Προσώπων και άλλες διατά¬ 
ξεις» όπως συμπληρώθηκε με την παράγραφο 3 του άρ¬ 
θρου 11 του Ν. 2736/1999 «Στεγαστικά Προγράμματα 
Οργανισμού Εργατικής Κατοικίας (ΟΕΚ) και άλλες διατά¬ 
ξεις». 

4. Την αριθ. 50542/4.10.1999 απόφαση του Υπουργού 
Εργασίας και Κοινωνικών Ασφαλίσεων «περί υποβολής 
αιτήσεων για δάνεια αγοράς και ανέγερσης κατοικίας α¬ 
πό δικαιούχους του Ο.Ε.Κ. κατοίκους των σεισμόπληκτων 
περιοχών του Ν. Αττικής». 

5. Το αριθ. 31242/6646 από 30 Δεκεμβρίου 1999 έγγρα¬ 
φο του Ο.Ε.Κ., με το οποίο μας υπέβαλε απόσπασμα πρα¬ 
κτικού της αριθ. 73/29.12.1999 συνεδριάσεωςτου Διοικη¬ 
τικού του Συμβουλίου. 

6. Τις διατάξεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 την παρά¬ 
γραφο 2 του άρθρου 1 του Ν. 2469/1997 και το γεγονός ό¬ 
τι από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Ο.Ε.Κ. το ύψος 
της οποίας δεν είναι δυνατόν να προσδιορισθεί. 

7. Τη διάταξη του άρθρου 22 του Ν. 2362/1995 «περί Δη¬ 
μοσίου Λογιστικού Ελέγχου των δαπανών του κράτους 
και άλλες διατάξεις». 

8. Την με αριθ. 1107147/1239/6006Α/1.10.1996 Κ.Α. του 
Πρωθυπουργού και του Υπουργού Οικονομικών «περί με¬ 
ταβίβασης αρμοδιοτήτων», αποφασίζουμε: 

1. Καθορίζουμε τα ποσά και τους λοιπούς όρους χορή¬ 
γησης των δανείων αποκλειστικά από κεφάλαια του 
Ο.Ε.Κ. για αγορά ή ανέγερση κατοικίας που θα χορηγη¬ 
θούν σε δικαιούχους του Ο.Ε.Κ. των Ν. Αττικής και Βοιω¬ 
τίας που επλήγησαν από το σεισμό της 7ης Σεπτεμβρίου 
1999 και η κατοικία τους κατέρρευσεή κρίθηκε απάτην Ε¬ 
πιτροπή Επανελέγχου των αρμοδίων υπηρεσιών του 
ΥΠ.Ε.ΧΩ.Δ.Ε. κατεδαφιστέα (κόκκινη), όπως παρακάτω: 

Σε πέντε εκατομμύρια (5.000.000) δρχ. για μεμονωμένα 
άτομα και οικογένεια χωρίς παιδιά. 

Το ανωτέρω ποσό θα προσαυξάνεται κατά ένα (1) εκα¬ 
τομμύριο (1.000.000) δρχ. για κάθε προστατευόμενο παιδί. 

2. Τα ποσά των δανείων θα χορηγούνται μετά από αυ¬ 
τοψία των αρμοδίωνΤεχνικώνΥπηρεσιώντου Ο.Ε.Κ. ωςε- 

ξής: 

α) Όταν πρόκειται για αγορά κατοικίας, θα χορηγείται 
όλο το ποσό του δανείου με την υπογραφή της δανειακής 
σύμβασης, εφόσον η κατοικία είναι πλήρως αποπερατω¬ 
μένη ή βρίσκεται στο στάδιο των επιχρισμάτων. 

β) Όταν πρόκειται για ανέγερση κατοικίας το ποσό του 
δανείου θα χορηγείται όλο σε μία δόση, εφόσον οι εργα¬ 
σίες βρίσκονται στο στάδιο των επιχρισμάτων. 

Για την καταβολή του ποσού του δανείου απαραίτητη 
προϋπόθεση είναι η προσκόμιση από τον δανειοδοτούμε¬ 
νο πιστοποίησης για την πρόοδο των εργασιών, η οποία 
εκδίδεται από τις αρμόδιες Τεχνικές Υπηρεσίες του 
Ο.Ε.Κ.. Ο τύπος των εντύπων των τεχνικών εκθέσεων και 
πιστοποιήσεων θα καθορίζεται με αποφάσεις του Δ.Σ. του 
Ο.Ε.Κ. 

Σε περίπτωση που προηγηθεί δανειοδότηση του δικαι¬ 
ούχου από άλλο φορέα για αγορά κατοικίας, το ύψος του 
ποσού του δανείου που θα χορηγηθεί από τον Ο.Ε.Κ., δεν 
μπορεί να υπερβαίνει την αξία της κατοικίας που αναγρά¬ 
φεται στο αγοραστικό συμβόλαιο. 

3. Τα ποσά των δανείων θα χορηγούνται στο σύνολο 
τους άτοκα και θα εξοφλούνται σε 15 χρόνια, σε συνεχής 
εξαμηνιαίες δόσεις (σύνολο δόσεων 28). 

Η καταβολή της πρώτης δόσης εξόφλησης του ποσού 
του δανείου θα αρχίζει δύο χρόνια μετά τη λήψη του δα¬ 
νείου, είτε πρόκειται για δάνειο αγοράς, είτε πρόκειται για 
δάνειο ανέγερσης κατοικίας. Αν δεν εξοφληθεί εμπρόθε¬ 
σμα η δόση, καταβάλλεται ο νόμιμος τόκος υπερημερίας. 


4. Για την εξασφάλιση των χορηγουμένων δανείων εγ- 
γράφεται στο ακίνητο υποθήκη ή προσημείωση υποθή¬ 
κης υπέρ του Ο.Ε.Κ., σύμφωνα με τις διατάξεις του άρ¬ 
θρου 7 του Ν. 2736/99. 

5. Όσον αφορά τον τύπο και το μέγεθος των κατοικιών 
που αγοράζονται ή οικοδομούνται με το δάνειο, ισχύουν 
τα οριζόμενα στην παράγραφο 1 της αριθ. 53126/1.10. 
1986 Υπουργικής απόφασης. 

6. Τα ανωτέρω ποσά και οι όροι θα ισχύουν για όσους δι¬ 
καιούχους υπογράψουν δανειακή σύμβαση μετά τη δη¬ 
μοσίευση της παρούσης απόφασης στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΜΙΛΤΙΑΔΗΣ ΠΑΠΑΪΩΑΝΝΟΥ 
-Φ- 

Αριθ. ΥΠΠΟ/ΔΙΟΙΚ/Β/5596 (8) 

Ρύθμιση θεμάτων αλληλοβοήθειας υπαλλήλων 
του ΥΠΠΟ. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 7 παρ. 8 εδαφ. Ε του Ν. 
2557/1997 "θεσμοί, μέτρα και δράσεις πολιτιστικής ανά¬ 
πτυξης". 

2. Τις διατάξεις του άρθρου 30 παρ. 6του Ν. 2190/1994 
"Σύσταση ανεξάρτητης άρχης για την επιλογή προσωπι¬ 
κού και ρύθμιση θεμάτων διοίκησης". 

3. Το γεγονός ότι με το Ν. 2557/97 καταργήθηκε το Τα¬ 
μείο Αλληλοβοήθειας Υπαλλήλων του Υπουργείου Πολι¬ 
τισμού, το οποίο είχε συσταθεί με την κοινή απόφαση των 
Υπουργών Οικονομικών και Πολιτισμού αριθμ. αποφ. ΥΠ- 
ΠΟ/ΓΝΟΣ/59840/18-8-1995 (ΦΕΚ 763/Β/6-9-1995) πλην 
όμως με τις ίδιες διατάξεις διατηρήθηκαν σε ισχύ οι σκο¬ 
ποί που είχε το εν λόγω ταμείο όπως αυτοί αναφέρονται 
στο άρθρο 4 παραγρ. 1, περίπτ. γ, υποπερίπτ. αα' και ββ', 
περίπτ. δ'της ως άνω κοινής υπουργικής απόφασης. 

4. Τις διατάξεις του άρθρου 27 του Ν. 2081/1992 "Ρύθ¬ 
μιση του θεσμού των επιμελητηρίων, τροποποίηση των 
διατάξεων του Ν. 1712/1987 για τον εκσυγχρονισμό των 
επαγγελματικών οργανώσεων, των εμπόρων, βιοτεχνών 
και λοιπών επαγγελματιών και άλλες διατάξεις". 

5. Την επιτακτική ανάγκη αρωγής υπαλλήλων του Υ¬ 
πουργείου Πολιτισμού και μελών των οικογενειών τους 
που αντιμετωπίζουν σοβαρά προβλήματα υγείας ή κοινω¬ 
νικά προβλήματα, καθώς καιτην ανάγκη στήριξης της Πα¬ 
νελλήνιας Ομοσπονδίας Συλλόγων Υπουργείου Πολιτι¬ 
σμού (Π.Ο.Σ.ΥΠ.ΠΟ) για την κάλυψη των δραστηριοτή¬ 
των της, λαμβανομένου υπόψη ότι οι σκοποί που 
προαναφέρθηκαν προβλέπονται από τις διατάξεις του 
άρθρου 7, παρ. 8, εδαφ. Ετου Ν. 2557/1997. 

6. Το γεγονός ότι από τις ρυθμίσεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

7. Την κοινή απόφαση του Πρωθυπουργού και του Υ¬ 
πουργού Οικονομικών αριθμ. 1107147/1239/006Α/4-ΙΟ¬ 
Ι 996 "Ανάθεση αρμοδιοτήτων Υπουργού Οικονομικών 

στους Υφυπουργούς Οικονομικών 11 (ΦΕΚ 922/Β/7-1 Ο¬ 
Ι 996), αποφασίζουμε: 

1. Προκειμένου να επιτευχθούν οι σκοποί τους οποίους 
είχε το καταργηθέν με τις διατάξεις του άρθρου 7 παρ. 8 
εδαφ. Ετου Ν. 2557/1997 Ταμείο Αλληλοβοήθειας Υπαλ¬ 
λήλων του Υπουργείου Πολιτισμού και οι οποίοι (σκοποί) 
διατηρήθηκαν σε ισχύ με τις διατάξεις αυτές και αναφέ- 
ρονται στο άρθρο 4, παρ. 1 περίπτ. γ, υποπερ. αα' και ββ' 
και περιπτ. δ' της κοινής απόφασης των Υπουργών Οικο¬ 
νομικών και Πολιτισμού αριθμ. ΥΠΠΟ/ΓΝΟΣ/39840/18-8- 
1995 (ΦΕΚ 763/Β/6-9-1995) καθορίζουμε τα εξής: 

Από το ποσοστό 20% των συνολικών εσόδων του Ταμεί- 
ου Αρχαιολογικών Πόρων και Απαλλοτριώσεων καθώς ε¬ 
πίσης και όποιων δωρεών ή επιχορηγήσεων φυσικών και 
νομικών προσώπων προς αυτό, διατίθενται τα κατωτέρω 
ποσοστά ως ακολούθως: 

α. Ποσοστό 1,5% για την κάλυψη: 

αα) Εκτάκτων βοηθημάτων ή δανείων στους έχοντες α¬ 
νάγκη υπαλλήλουςτου Υπουργείου Πολιτισμού, στους Υ¬ 
παλλήλους των Δημοσίων Υπηρεσιών και των ΝΠΔΔ που 
εποπτεύονται από αυτό πληντης Γ ενικής Γ ραμματείας Α¬ 
θλητισμού. 

Από το ανωτέρω προσωπικό εξαιρείται το καλλιτεχνικό 
προσωπικό των Ορχηστρών. 

Τα έκτακτα βοηθήματα ή δάνεια θα παρέχονται στους 
υπαλλήλους για σοβαρούς λόγους υγείας των ιδίων ή με¬ 
λών των οικογενειών τους όπωςπ.χ. σοβαρές εγχειρίσεις 
για τις οποίες απαιτείται μετάβαση στο εξωτερικό, υγειο¬ 
νομική περίθαλψη για σοβαρές ασθένειες κ.λ.π. 

ββ) Δανείων για λόγους Κοινωνικής Αλληλεγγύης μετά 
από εκτίμηση της σχετικής αίτησης του ενδιαφερομένου. 
Τα δάνεια αυτά θα χορηγούνται στους υπαλλήλους που 
προαναφέρθηκαν. 

β) Ποσοστό 0,5% στην Πανελλήνια Ομοσπονδία Συλλό¬ 
γων Υπουργείου Πολιτισμού (Π.Ο.Σ.ΥΠ.ΠΟ) για την κάλυ¬ 
ψη δραστηριοτήτων και εκδηλώσεων της. 

2. Για τους σκοπούς που προαναφέρθηκαν συνιστάται 
στο ΥΠΠΟ Επιτροπή Διαχείρισης, που είναι δυνατό να ε¬ 
πιχορηγείται και ενισχύεται και από οποιαδήποτε άλλη 
πηγή, ανεξάρτητα από τα ποσοστά που προαναφέρονται 
στην παρ. 1 της παρούσης απόφασης. 

3. Η διαχείριση όλων των άνω χρηματικών ποσών, το ύ¬ 
ψος και οι όροι χορήγησης των δανείωνή βοηθημάτων και 
κάθε αναγκαία λεπτομέρεια θα καθορίζονται με απόφαση 
της Επιτροπής Διαχείρισης. 

Η ανωτέρω Επιτροπή Διαχείρισης λειτουργεί στο ΥΠΠΟ 
και συγκροτείται ως εξής: 

α. Από δύο (2) υπαλλήλους του Υπουργείου Πολιτισμού 
έκτων οποίων ο ένας (1) είναι δυνατόν να υπηρετεί σ’ αυ¬ 
τό με οποιαδήποτε σχέση (μετακλητός, αποσπασμένος, 
με θητεία κ.λ.π.) 

β. Από ένα (1) υπάλληλο του Ταμείου Αρχαιολογικών 
Πόρων και Απαλλοτριώσεων. 

γ. Από τέσσερις (4) εκπροσώπους της Π.Ο.Σ.ΥΠ.ΠΟ οι 
οποίοι προτείνονται από αυτή. 

Οι ανωτέρω ορίζονται με τους αναπληρωτές τους με 
απόφαση του Υπουργού Πολιτισμού για τρία (3) έτη και 
είναι δυνατόν ν’ αντικατασταθούν για οποιοδήποτε λό- 
γο. 

Ως Πρόεδρος της Επιτροπής εκλέγεται μεταξύ των με¬ 
λών της, με μυστική ψηφοφορία, αυτός που θα συγκε¬ 
ντρώσει τις περισσότερες ψήφους. 

Με αποφάσεις της ανωτέρω Επιτροπής που εγκρίνο- 
νται από τον Υπουργό Πολιτισμού ρυθμίζονται τυχόν α¬ 
ναγκαίες λεπτομέρειες που αφορούν στην οργάνωση και 
λειτουργία της, τα αξιώματα και τους τομείς ευθύνης των 
μελών της κ.λ.π., καθώς και κάθε άλλο σχετικό που δεν 
προβλέπεται από την απόφαση αυτή. 


4. Γιατην υποβοήθηση του έργου της ανωτέρω Επιτρο¬ 
πής είναι δυνατή η διάθεση σ’ αυτήν, κατ’ αποκλειστική α¬ 
πασχόληση, υπαλλήλων του Υπουργείου Πολιτισμού και 
του Ταμείου Αρχαιολογικών Πόρων και Απαλλοτριώσεων, 
με προηγούμενη απόφαση του Υπουργού Πολιτισμού, 
εφ’ όσον προς τούτο υπάρχει σύμφωνη γνώμη των ενδια¬ 
φερομένων υπαλλήλων. 

5. Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 10 Φεβρουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚΟΛΑΟΣΧΡΙΣΤΟΔΟΥΛΑΚΗΣ ΕΛΙΣΑΒΕΤ ΠΑΠΑΖΩΗ 
-♦- 

Αριθ. 3511/47/2000 (9) 

Οργανική σύνθεση προσωπικού καταστρώματος Ε/Γ-Π/Κ 

έως 25 κ.ο.χ. που εκτελούν ημερινούς τοπικούς πλόες 

εσωτερικού συνολικής απόστασης έως έξι (6) ν.μ. από 

τον αφετήριο λιμένα και δεν υπάγονται στο Ν. 2743/99. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

Ι.-Το άρθρο 87 παρ. 2 του Ν.Δ. 187/73 "Περί Κωδικός 
Δημοσίου Ναυτικού Δικαίου". 

2. -Το άρθρο 9 παρ. (γ) του Γενικού Κανονισμού λιμένος 
αριθ. 17 "Για τις λεμβουχικές εργασίες". 

3. -Την ανάγκη ασφαλούς και απρόσκοπτης δραστηριο- 
ποίησης των πλοίων εξ απόψεως στελέχωσης. 

4. -Την υπ’αριθμ. 70004/1836/14-04-86 Απόφαση ΥΕΝ. 

5. -Το γεγονός ότι οι σημερινοί τοπικοί πλόες εσωτερι¬ 
κού συνολικής απόστασης έως 6 ναυτικών μιλλίων από 
τον αφετήριο λιμένα έως το σημείο προορισμού αποτε¬ 
λούν πλόες εγγύς των ακτών εκτελούμενοι εντός προα¬ 
σπισμένων περιοχών. 

6. -Το γεγονός ότι από την εφαρμογή της παρούσης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. -Η οργανική σύνθεση προσωπικού καταστρώματος 
των Ε/Γ - Π/Κ έως 25 κ.ο.χ που εκτελούν ημερινούς τοπι¬ 
κούς πλόες εσωτερικού συνολικής απόστασης έως. 

Μέχρι 10 κ.ο.χ. Κυβερνήτη Γ ένα (1). 

Από 10,01 κ.ο.χ. έως 25 κ.ο.χ. ΚυβερνήτηΓ ένα(1)-Ναυ- 
τόπαιδαένα (1). 

2. Κατ’ εξαίρεση και εφόσον στην περιοχή αρμοδιότη- 
τος της Λιμενικής Αρχής που δραστηριοποιείται το πλοίο 
δεν προσφέρονται προσοντούχοι Κυβερνήτες Γ ο απαι- 
τούμενος στην παρ. 1 της παρούσας απόφασης Κυβερ¬ 
νήτης Γ μπορεί να αντικατασταθεί από κάτοχο "αδείας 
χειριστή πηδαλιούχου" η οποία προβλέπεται από το άρ¬ 
θρο 9 του Γενικού Κανονισμού λιμένος αριθ. 17 "Για τις 
λεμβουχικές εργασίες" και χορηγείται σύμφωνα με αυτό. 

Οι πιο πάνω εφόσον το πλοίο δεν είναι εφοδιασμένο με 
ναυτολόγιο και αυτοί δεν είναι απογεγραμμένοι ναυτικοί, 
εργαζόμενοι ασφαλίζονται σε δημόσιο ασφαλιστικό φο¬ 
ρέα. 

3. Η συνδρομή των προϋποθέσεωντης παρούσης ελέγ¬ 
χεται από τη Λιμενική Αρχή του αφετήριου λιμένας του 
πλοίου. 

4. Η απόφαση αυτή να κοινοποιηθεί για εκτέλεση και να 
δημοσιευθεί στην Εφημερίδας της Κυβέρνησης. 

Πειραιάς, 28 Ιανουάριου 2000 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































